Publication: Magyar Közlöny
Issue: MK-2005-139 (Year: 2005, Number: 139)
Era: 2004-2010
Section: a 32/2005. (X. 21.) PM rendelethez
Paragraph Index: 1573

a 32/2005. (X. 21.) PM rendelethez A havi pénzforgalmi jelentés vezetése A bizonylat nyomdai úton elõre sorszámozott, 50 lapos, négypéldányos tömb. Felhasználása emelkedõ számsorrendben történik. Kihagyott, fel nem használt lapokat áthúzással érvényteleníteni kell. Megõrzésükre, kezelésükre a szigorú számadású nyomtatványokra vonatkozó elõírásokat kell alkalmazni. A játékteremben egyidejûleg egy bizonylattömb használható. A használatban lévõ bizonylattömb utolsó lapjának felhasználása után nyitható új tömb. A fejléc értelemszerû, pontos, teljes körû kitöltése mindig az elsõ bejegyzéssel egy idõben történik. Az I. és II. kategóriára vonatkozóan külön bizonylaton kell a pénznyerõ automaták forgalmi adatait vezetni. Hónap közben a megnyitott bizonylatra történõ bejegyzésnek az alább ismertetett események bekövetkezésével egy idõben kell megtörténnie. Hibás adat bejegyzése esetén a teljes adatot át kell húzni, és a helyes adatot a hibás fölé kell bejegyezni és a javítást végzõ aláírásával kell ellátni. A havi pénzforgalmi jelentés elsõ, illetve második példányát az SZF az ellenõrzés során bevonhatja. A havi pénzforgalmi jelentés elsõ, illetve ennek hiányában második példányát a negyedévi idõszaki elszámolás nyomtatványhoz kell csatolni (kivéve, ha a szervezõ e rendelet 9. számú mellékletének 4. pontja szerint nyújtja be a bevallását) minden játékteremre vonatkozóan és azokat a szervezõ képviselõje (meghatalmazottja) köteles a tárgynegyedévet követõ hónap tizenötödik és harmincadik napja között a szervezõ székhelye szerinti SZF területi felügyelõséghez benyújtani.

Source: https://magyarkozlony.hu/hivatalos-lapok/daa46b71922d2a1b8024fc30b6aaf840c9b7dc2e/dokumentumok/2ea2a2d80602873adf78110e9ceb3e2ecd573138/letoltes